ඒ මහතා වසර ගණනාවක් විධායක කමිටු සාමාජිකයෙකු ලෙස කටයුතු කළද මෙවර එම තනතුරට අවශ්‍ය ඡන්ද ප්‍රමාණය නොලැබුණි.ජන්ද දායකයන් 45කින් පින්නවල මහතාට ජන්ද 19ක් ලැබී තිබුණි.ශ්‍රී ලංකාව නියෝජනය කරමින් ආසියානු මලල ක්‍රීඩා කාන්තා කමිටුවට තරග කළ ඔලිම්පික් ශූරී සුසන්තිකා ජයසිංහද රට හරහා දිවීමේ හා මාර්ග ධාවන කමිටුවට තරග කළ ජී.එල්.එස් පෙරේරා යන මහත්ම මහත්මීහූ එම කමිටු වලට තේරී පත් වූහ.සුසන්තිකා මුල්වරට එම තනතුරට පත්වූ අතර පෙරේරා මහතා දෙවැනි වරට එම තනතුරට සුදුසුකම් ලැබීය.අන්තර්ජාතික මලල ක්‍රීඩා සම්මේලනයේ සභාපති සෙනගාලයේ ලැමීන් ඩියැක් මහතාගේ ප්‍රධානත්වයෙන් පැවැති මේ නිලවරණයේදී සභාපති ලෙස ජය ලැබු කටාර්හී අල් හමාඩ් මහතා මෙයට කලින් ආසියානු මලල ක්‍රීඩා සම්මේලනයේ ජ්‍යෙෂ්ඨ උප සභාපතිවරයා ලෙස කටයුතු කළේය.ඒ මහතා අන්තර්ජාතික මලල ක්‍රීඩා සම්මේලනයේ උප සභාපතිවරයෙකුද වේ.මෙවරත් ආසියානු මලල ක්‍රීඩා සම්මේලනයේ ලේකම් තනතුරට සිංගප්පූරුවේ මොරිස් නිකලස් මහතා තේරීපත් වීමද වි‍ශේෂත්වයකි.